امریکانین تگزاس کؤرفزی ساحل‌لرینده مین‌لرله اؤلو بالیق گؤرونوب.
تگزاس-ین برازوریا و کوینتانا ایالت‌لری‌نین صلاحیت‌لی‌لری 9 ژوئن دن بری مین‌لرله اؤلو بالیغین چیمرلیکده اوزه چیخدیغینی و داها بو قدری‌نین ده ساحله چیخاجاغینی سؤیله‌ییب.
فیس بوک صحیفه‌لرینده اها‌لییه چیمرلیگه گئتمه‌مه خبردارلیغی ائدیلیب.
ساحلده تمیزلیک ایشلری سورور و بونون نه قدر داوام ائدجگی بللی دئییل، چونکی اؤلو بالیق سورولری ساحله گلمکده‌دیر.
کوینتانا یئتکیلیلری ساحله چیخان اون مین‌لرله موختلیف نؤع بالیغین گؤرونتولرینی پای‌لاشا‌راق هاوا ایستی‌لیگی‌نین حدیندن آرتیق آرتماسی ایله علاقه‌دار سوداکی اکسیژن سویه‌سی‌نین سرعتله آشاغی دوشدوگو و بونون دا کوتلوی بالیق اؤلوم‌لرینه سبب اولدوغونو بیلدیریب‌لر.
صلاحیت‌لی‌لر قئید ائدیب‌لر کی، بالیق‌لارین اؤلدورولمه‌سی اطراف موحیطه ضررلی تأثیر گؤستریر، خصوصیله ساحله چیخان و اکثریت تشکیل ائدن سینک بالیق‌لاری.
بیرلشمیش میللت‌لر تشکیلاتی‌نین 2019-جو ایل راپوروندا بیلدیریلیب کی، اقیانوس سویونون ایستیلشمه‌سی ساحل سولاریندا اکیسژن سویه‌سینی آشاغی سالیر و بو حال بالیق پوپولیاسیاسینی تهدید ائدیر.
